ജില്ലയുടെ പ്രശ്നങ്ങള് അധികൃതരിലെത്തിക്കാന് വ്യാപാരി ധര്ണ സുല്ത്താന് ബത്തേരി: വയനാട് ജില്ലയിലെ പ്രശ്നങ്ങള് അധികൃതരിലെത്തിക്കാന് മര്ച്ചന്റ്സ് അസോസിയേഷന്റെ ആഭിമുഖ്യത്തില് വ്യാപാരികളുടെ 24 മണിക്കൂര് ധര്ണ. രാത്രിയാത്ര നിരോധനം, എക്കോ സെന്സിറ്റീവ് സോണ്, വയനാട് റെയില്വേ, പട്ടയ ഭൂമി പ്രശ്നം തുടങ്ങിയവയില് അധികൃതരുടെ ശ്രദ്ധ ക്ഷണിക്കുകയാണ് ലക്ഷ്യം. സ്വതന്ത്ര മൈതാനിയില് നടത്തിയ ധര്ണ ഐ.സി. ബാലകൃഷ്ണന് എംഎല്എ ഉദ്ഘാടനം ചെയ്തു. വയനാട് നേരിടുന്ന പ്രശ്നങ്ങളില് സര്ക്കാര് ഇടപെടണമെന്ന് അദ്ദേഹം ആവശ്യപ്പെട്ടു. പി.വൈ. മത്തായി അധ്യക്ഷത വഹിച്ചു. അഡ്വ.ടി.എം. റഷീദ്, കിഫ ചെയര്മാന് അലക്സ്, ജോണി പാറ്റാനി, ബെന്നി കുറുന്പാലക്കോട്ട, കെ.കെ. ഏബ്രഹാം, കെ.കെ. വാസുദേവന് എന്നിവര് പ്രസംഗിച്ചു.